ฉันมีเพศสัมพันกับแฟน แต่ช่องคลอดแห้ง สอดใส่จะเจ้บ จึงใช้วาสลีน แฟนใส่ถุงยางอนามัยนะคะ พอเสร็จกิจก้ล้างนะคะแต่วาสลีนล้างยังไงก็ลื่น ไม้กล้าใช้สบู่ ต่อมามีอาการคันบริเวณช่องคลอดค่ะ มีคล้ายๆแป้งเปียกสีขาวขุ่นๆภายในช่องคลอด ตอนนี้ประมาน1อาทิตแล้วค่ะ มีโอกาสเป็นหนองในมั้ยคะ หรือเป็นโรคอะไร รักษาด้วยตัวเองได้ใหม ร้ายแรงไหมคะ
สวัสดีค่ะตกขาวคือ สารเมือกที่ทำหน้าที่หล่อลื่นสร้างความชุ่มชื้นในช่องคลอด ปกติมักเป็นสีขาวใส ไม่มีกลิ่นเหม็น แต่อาจมีลักษณะแตกต่างไปในแต่ละคน และแต่ละช่วงของรอบเดือนค่ะ หากปริมาณมากขึ้น สีเปลี่ยนไป เกิดกลิ่นไม่พึงประสงค์ขึ้น มีอาการคัน มีเลือดออกระหว่างรอบเดือน มีอาการเจ็บบริเวณท้องน้อย หรือเจ็บขณะปัสสาวะ อาจเป็นสัณญาณบ่งบอกว่ามีความผิดปกติของระบบสืบพันธ์ เช่น การติดเชื้อ ไม่ว่าจะเป็นเชื้อรา เชื้อแบคทีเรีย หรือโรคติดเชื้อทางเพศสัมพันธ์อื่น อาจเกิดจากการแพ้ระคายเคืองต่าง ๆ ติ่งเนื้อบริเวณปากมดลูก เป็นต้น กรณีนี้ยังไม่สามารถบอกได้อย่างชัดเจนนะคะนอกจากนี้ไม่ควรใช้วาสลีนหรือปิโตรเลียมเจลลี่เป็นสารหล่อลื่นขณะมีเพศสัมพันธ์โดยใช้ถุงยางอนามัยเนื่องจากอาจทำให้ถุงยางอนามัยที่ทำจากลาเท็กซ์หรือโพลียูรีเทนฉีกขาดได้ง่าย และยังเสี่ยงต่อการติดเชื้อได้มากขึ้นอีกด้วยส่วนการรักษาขึ้นกับสาเหตุค่ะ แนะนำว่า ควรปรึกษาแพทย์ เพื่อรับการตรวจร่างกาย ตรวจภายใน และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ